**Proces - verbal**

**al ședinței extraordinare a Consiliului Județean Vrancea**

**convocată de îndată în 26 iulie 2023**

În data de 26 iulie 2023, la sediul Consiliului Județean Vrancea din Focșani, b-dul Dimitrie Cantemir nr. 1, a avut loc ședința extraordinară a Consiliului Județean Vrancea convocata de îndată prin Dispoziția președintelui nr. 620 din 25 iulie 2023.

Cu îndeplinirea procedurilor legale în materie, lucrările ședinței au fost conduse de vicepreședintele Consiliului Județean Vrancea, domnul Ionel Cel - Mare, care a precizat că ședința se desfășoară prin platforma online de videoconferință/teleconferință Zoom, caracterul public al acesteia fiind asigurat prin publicarea pe site a minutei, imediat dupa ședintă, și prin transmiterea dezbaterilor online.

Cvorumul necesar pentru ca ședința să fie legal constituită a fost întrunit, prezenți fiind 30 de aleși județeni din care – 29 de consilieri județeni și președintele consiliului județean. Absenți au fost domnii consilieri Blîndu Nicușor, Ghețu Cătălin și Onia Cristian.

**Vicepresedintele Consiliului Judetean Vrancea, domnul Ionel Cel - Mare,** în conformitate cu prevederile legale, a dat cuvântul doamnei Mățău Camelia, înlocuitorul de drept al secretarului general al județului pentru a supune spre aprobare procesul-verbal al ședinței extraordinare din 11 iulie 2023.

**Fiind supus votului, procesul - verbal a fost aprobat în unanimitate. (30 voturi ”*pentru*”)**

**Vicepresedintele Consiliului Judetean Vrancea** a precizat că această ședință a fost convocată în vederea semnării cât mai urgente a contractului de finanțare și a recuperării sumelor cheltuite din bugetul local pentru investiția privind modernizarea DJ 204D, sector Suraia – Vulturu si sector Maluri – Maluri.

S-a trecut la prezentarea proiectului de hotărâre înscris pe ordinea de zi a ședinței, respectiv „Aprobarea indicatorilor tehnico-economici actualizaţi și a devizului general actualizat după finalizarea procedurilor de achiziție publică pentru obiectivul de investiții „Modernizare DJ 204D, sector Suraia – Vulturu km. 17+850 – km. 26+000, L=8,15 km., LOT I, sector Maluri – Maluri, km. 35+600 – km. 37+000, L=1,40 km., LOT II” județul Vrancea, aprobat pentru finanțare prin Programul național de investiții „Anghel Saligny”, precum și a sumei reprezentând categoriile de cheltuieli finanțate de la bugetul local pentru realizarea obiectivului, în forma aprobată prin Hotărârea Consiliului Județean Vrancea nr. 108/07.06.2023”.

**Fiind supusă votului, ordinea de zi a ședintei a fost aprobată cu unanimitate de voturi. ( 30 voturi pentru)**

**Vicepresedintele Consiliului Judetean Vrancea, domnul Ionel Cel - Mare,** a precizat că sunt îndeplinite toate procedurile impuse de Codul Administrativ, proiectul înscris pe ordinea de zi fiind însoțit de raportul compartimentului de specialitate și de avizul comisiei de specialitate, care au fost transmise prin poșta electronică fiecărui consilier județean. Totodată, a reamintit consilierilor județeni că au obligația să nu participe la adoptarea proiectului de hotărâre dacă sunt în conflict de interese.

Ulterior, s-a trecut la dezbaterea proiectului de hotărâre privind „Aprobarea indicatorilor tehnico-economici actualizaţi și a devizului general actualizat după finalizarea procedurilor de achiziție publică pentru obiectivul de investiții „Modernizare DJ 204D, sector Suraia – Vulturu km. 17+850 – km. 26+000, L=8,15 km., LOT I, sector Maluri – Maluri, km. 35+600 – km. 37+000, L=1,40 km., LOT II” județul Vrancea, aprobat pentru finanțare prin Programul național de investiții „Anghel Saligny”, precum și a sumei reprezentând categoriile de cheltuieli finanțate de la bugetul local pentru realizarea obiectivului, în forma aprobată prin Hotărârea Consiliului Județean Vrancea nr. 108/07.06.2023”.

**Domnul consilier județean Alexe Vasile** a amintit că in ședinta din 3 iulie 2023 a pus în discuție temeiul legal al actualizarii indicatorilor tehnico-economici și a devizului general pentru acest drum județean făcute în baza unei estimări. Prin urmare, a cerut explicații domnului director Iordache Romeo.

**Directorul Direcției Tehnice și Investiții, domnul Iordache Romeo,** a precizat că actualizarea făcută în cadrul ședinței din 3 iulie 2023 a fost legală, dar că, în urma unor discuții purtate cu Ministerul Dezvoltării, Lucrărilor Publice și Administrației, s-a ajuns la concluzia că o nouă actualizare a indicatorilor tehnico-economici și a devizului general pentru acest drum județean să fie făcută după decontarea a 85% din valoarea contractului de finanțare încheiat.

**Domnul consilier județean Lepădatu Mihăiță** a menționat că termenul de finalizare al proiectului este iunie 2024 și a întrebat care este stadiul lucrărilor la acest obiectiv.

**Directorul Direcției Tehnice și Investiții, domnul Iordache Romeo,** a precizat că din totalul de 19 milioane au fost cheltuite 10.430.000 lei, existând la acest moment încă o factură în valoare de 1.400.000 lei. Așadar, procentul este de aproximativ 60% din valoarea contractului.

**Fiind supus votului, proiectul de hotărâre a fost adoptat în unanimitate. (30 voturi ”*pentru*”)**

Epuizandu-se punctele înscrise pe ordinea de zi, vicepresedintele consiliului judetean a declarat închise lucrările şedinţei extraordinare a Consiliului Judetean Vrancea din 26 iulie 2023.

**pentru Preşedintele**

**Consiliului Judeţean Vrancea**

**Ionel Cel -Mare**

 **pentru Secretarul general al județului**

 **Camelia Mățău**